b"\n_START_ARTICLE_\nAntipatros fra Thessalonike\n_START_SECTION_\nDiktning\n_START_PARAGRAPH_\nSom forfatter var han blant de som ble mest kopiert p\xc3\xa5 denne tiden. Det er mange hentydninger i hans tekster til samtidens historie: et dikt som feiret opprettelsen av Nikopolis i Epirus av Octavius (Augustus) etter slaget ved Actium; et annet som feiret Augustus' seier over partierne i et felttog i 20 f.Kr.; og et som var rettet til Gaius C\xc3\xa6sar, s\xc3\xb8nn av Agrippa, som d\xc3\xb8de i \xc3\xa5r 4. Ingen dikt kan med sikkerhet bli datert senere enn \xc3\xa5r 4, men han d\xc3\xb8de antagelig en gang rundt \xc3\xa5r 1._NEWLINE_Antipatros skal blant annet ha skrevet et dikt hvor verdens syv underverker er listet, men dette diktet er ogs\xc3\xa5 (fors\xc3\xb8ksvis) tilskrevet Antipatros fra Sidon (140 f.Kr.). Interessant nok er ikke hans liste i overensstemmelse med de kjente syv underverker._NEWLINE_Han har ogs\xc3\xa5 kjent for \xc3\xa5 v\xc3\xa6re den f\xc3\xb8rste som nevnte bruken av vannhjulet i et dikt. Han forteller om et avansert vannhjul til m\xc3\xb8lle en gang mellom 12 f.Kr. og 1 e.Kr. Han lovpriste vannhjulet for dens bruk i male korn og for at det sparte menneskelig arbeidskraft som Demeter hadde p\xc3\xa5lagt kvinnene som malte korn. Denne referansen har v\xc3\xa6rt viktig for anslagsvis datering av den eldste bruken av vannhjul."